Koolitused Avalikud koolitusedUue hoone ehitusRenoveerimineTeenusedKontakt
#000000
Loodusehituse festival – sündmus, kus on võimalus olla, näha ja osaleda. Kolm päeva täis looduslikke lahendusi ehituseks, viimistluseks ning paremaks sisekliimaks, meile ja meie lastele. Tule avastama ja võta aega süvenemaks materjalidesse, mis meid igapäevaselt ümbritsevad. Eesmärgiks on pakkuda tervist toetavaid lahendusi nii koju kui kontorisse, välikööki või saunamajja. On nii loenguid kui praktilisi töötube, tegevusi lastele ja õhtused programmid, kus on valdkonna esindajaid üle terve Euroopa!
#000001
Iga kahe aasta tagant korraldab European Straw Building Association (ESBA) ühes Euroopa riigis sündmust nimega European Straw Building Gathering (ESBG). Sellel aastal toimub sündmus reisipiirangute tõttu mitmes Euroopa riigis samaaegselt. Päevasel ajal toimuvad ringkäigud, esitlused ja töötoad lokaalselt, kuid õhtuse rahvusvahelise programmi esitlused on ühiselt jälgitavad nii korralduskohtades, kui ka iseseisvalt seal, kuhu iganes internetiühendus ulatub.
#000002
Eesti on pisike riik ning otsustasime festivali teema laiendada loodusehitusele üldisemalt ning käsitleme lisaks põhuehitusele ka teisi looduslikke ehitus- ja viimistlustehnikaid ning materjale. Sul on võimalus valida kolme asukoha vahel, kus praktilisest tegevusest osa saada – Koordi, Tartu ja Mooste. NB! Igas asukohas on oma ajakava ja eraldi registreerimine, täpsem info allpool.
#000003
Hobukooli park on tõeliselt inspireeriv koht, kus iga ökoloogilisest ehitus- ja eluviisist lugupidav inimene peaks vähemalt korra elu jooksul ära käima. Võrratu loodus, lugematul hulgal looduslikest materjalidest hooneid ja rajatisi, hobused ja muud loomad ning muidugi uskumatult tegus ja alati lahke pererahvas. Osale praktilistes töötubades ja kuula esitlusi, jaluta metsas ning labürindis, suhtle hobustega, mediteeri päikeseloojangu majas või Eesti ainukeses ehitusregistrisse kantud koopas – programm saab olema külluslik, teemakohaseid tegevusi leidub ka lastele ning soovi korral saab telgiga jääda ööbima.
#000004
Krohwini meeskonna tõeline kirg on savi- ja lubjapõhised materjalid. Vana maamaja seinte krohvimisest modernsete Veneetsia krohvi pindadeni villas ja aurusauna tadelaktist mõisahoone fassaadini – need mehed on krohvinud kõike. Tegemist on tõeliste krohvivõluritega, kes lisaks lugematutele pilkupüüdvatele viimistletud pindadele kodumaal, on muuhulgas käinud krohvimas ka Katari kuningliku perekonna paleed. Nüüd näitavad nad teile oma uuenenud stuudiot, annavad soovijatele nõu, pakuvad põnevaid praktilisi töötube ning tegevust leidub ka lastele.
#000005
Mooste ja Eestimaaehitus – ökoloogilise ehituse kompetentsikeskus
#000006
Pisikesel Moostel on suur süda – Eesti ökoloogilise ehituse süda. Just seal, imeilusas Mooste mõisa kompleksis, asub ökoloogilise ehituse kompetentsikeskus, mis ühendab Eestis ökoloogilse ehituse valdkonnas tegutsevaid ettevõtteid, esindab neid rahvusvahelisel tasandil, nõustab ja koolitab soovijaid ning propageerib ja arendab kogu valdkonda. Eestimaaehituse hoones asuvad ka Põhja-Euroopa suurima looduslike ehitus- ja viimistlusmaterjalide tootja, Saviukumaja, esindusruumid ning sealne näidiste valik ja võlu peatab aja ka kõige ehituskaugema inimese jaoks. Tutvustame kaasaegsest ökoloogilist ehitust ning oma värskelt renoveeritud hoonet, nõustame soovijaid ning pakume erinevaid töötube.
#000007
Võid ka oma toidu kaasa võtta ja mõisahoovi peal rahulikult pikniku pidada.
#000009
Mooste mõisa Linakoja külalistemajaMooste ViinavabrikMooste VillaSuvel on Moostes palju sündmusi ning majutused pikalt ette broneeritud, vaata ka järgnevaid võimalusi:Pesa hotell Põlvas (16 km)Põlvamaa turismiportaali majutuskohadAirbnb
#000010
NB! Rahvusvahelise programmi ajakava on antud CEST ajavööndis ehk siis eesti aja järgi algab kõik tund aega hiljem.
#000012
Kui Sul ei õnnestu osaleda Loodusehituse Festivalil aga soovid osa saada õhtusest rahvusvahelisest online programmist, siis registreeruda saad SIIN
#000013